Brendan Francis Behan
Store norske leksikon,Språk og litteratur,Litteratur i verden,Europa,Irlands litteratur,Irlands engelskspråklige litteratur
Brendan Francis Behan var en irsk forfatter. Han var bror av sangeren, låtskriveren og forfatteren Dominic Behan.
Forfatterskap Seksten år gammel ble Behan arrestert i Liverpool som medlem av IRA. Han ble sendt til en Borstal-forbedringsanstalt, og på grunnlag av sine erfaringer der skrev han skildringen Borstal Boy (1958, norsk oversettelse Borstal-gutt i 1960). Den er sjokkerende, men ekte, og samtidig poetisk. Skuespillet The Quare Fellow (1956) bygger også på fengselsinntrykk (Særlingen, Fjernsynsteatret i 1963).Behan slo igjennom som dramatiker med The Hostage (1958), der han med grunnlag i hendelser i et pensjonat leverer et voldsomt angrep på tidens samfunnsforhold (Gisselet, Nationaltheatrets bi-scene i 1959). Han gjorde seg bemerket med sin uhemmede livsførsel og tiltagende alkoholisme. Les mer i Store norske leksikon Irlands engelskspråklige litteratur Teater i Irland Irlands historie Eksterne lenker Documentary On One: Brendan Behan in Paris (RTE)  O'Sullivan (1999): Brendan Behan: A Life (Internet Archive) Behans verker i Open Library Borstal-gutt i Nasjonalbiblioteket